Document ID: 32013D0713

KOMISIJOS ĮGYVENDINIMO SPRENDIMAS
2013 m. lapkričio 29 d.
dėl Europos mokslinių tyrimų infrastruktūros konsorciumo statusą turinčio Europos klinikinių tyrimų infrastruktūros tinklo (ECRIN-ERIC) įsteigimo
(2013/713/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. birželio 25 d. Tarybos reglamentą (EB) Nr. 723/2009 dėl Europos mokslinių tyrimų infrastruktūros konsorciumo (ERIC) Bendrijos teisinio pagrindo (1), ypač į jo 6 straipsnio 1 dalies a punktą,
kadangi:
(1)
Vokietijos Federacinė Respublika, Ispanijos Karalystė, Prancūzijos Respublika, Italijos Respublika ir Portugalijos Respublika paprašė Komisijos įsteigti Europos mokslinių tyrimų infrastruktūros konsorciumo statusą turintį Europos klinikinių tyrimų infrastruktūros tinklą (ECRIN-ERIC);
(2)
Vokietijos Federacinė Respublika, Ispanijos Karalystė, Italijos Respublika ir Portugalijos Respublika ECRIN-ERIC priimančiąja valstybe nare pasirinko Prancūzijos Respubliką;
(3)
šiame sprendime numatytos priemonės atitinka Reglamento (EB) Nr. 723/2009 20 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
1. Įsteigiamas Europos mokslinių tyrimų infrastruktūros konsorciumo statusą turintis Europos klinikinių tyrimų infrastruktūros tinklas - ECRIN-ERIC.
2. Priede pateikiami ECRIN-ERIC įstatai. Įstatai atnaujinami ir paskelbiami viešai ECRIN-ERIC interneto svetainėje ir buveinėje.
3. 1, 2, 3, 11, 12, 14, 15, 19 ir 20 straipsniuose numatytos pagrindinės ECRIN-ERIC įstatų nuostatos, kurių pakeitimus Komisija turi tvirtinti pagal Reglamento (EB) Nr. 723/2009 11 straipsnio 1 dalį.
2 straipsnis
Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
Priimta Briuselyje 2013 m. lapkričio 29 d.

Labels: 7
0
4
15